
	Jautājums: „Samērojot objekta realizācijai noteikto  budžeta ierobežojumu ar šī brīža būvizmaksām, specifikācijā noteikto objekta apjomu un izvirzītajām tehniskajām prasībām (piem. - tilta gabarīti, nestspēja), ir secināms, ka  finansējuma iespējas faktiski izslēdz jebkādu mazāk ordināru risinājumu piedāvāšanu un līdz ar to izslēdz arī tādu konkursā definēto mērķu sasniegšanu kā  ... pārdomātas, ainaviski, arhitektoniski un mākslinieciski augstvērtīgas vietzīmes radīšana un ... šīs apkārtnes identitātes veidošana. Ņemot arī vērā, ka konkursa darba uzdevumā ir ļoti konkrēti norādīta arī projekta teritorija, nepieciešamās tehniskās prasības un pat gājēju - velobraucēju infrastruktūras izvietojums, var uzskatīt, ka pārējos konkursa mērķus - par ... ekonomiski pamatotu satiksmes savienojumu ar ērtiem pieslēgumiem pilsētas ielu un rekreācijas infrastruktūrai, ir pilnībā iespējams realizēt caur projektēšanas iepirkuma konkursu.
Sakarā ar iepriekš pausto, lai šim konkursam lieki nenodarbinātu arhitektu un citu projektētāju resursus, aicinām iecerei pārdomāt metu konkursa nepieciešamību, to aizstājot ar iepirkuma procedūru.”

	Atbilde: Kaut arī Konkursa tehniskajā specifikācija ir definēti daudzi tehniskie parametri, Pasūtītājs uzskata, ka potenciālie pretendenti ir pietiekami kompetenti, lai spētu iesniegt dažādus piedāvājumus, it īpaši tilta dizainam. Tilta estētiskais risinājums ir īpaši svarīgs, veidojot Zunda kanāla apkārtnes ainavu, jo tilta novietojums un tā loma apkārtējo izglītības objektu savienojamībā veido to par nozīmīgu vietzīmi, kas arī atspoguļojas vērtēšanas kritēriju sadalījumā.



